**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL Klaipėdos miesto savivaldybės VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ mažinimo“**

**PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant sumažinti 5 proc. mokėtinas metinės vietinės rinkliavos už komunalinių atliekų surinkimą iš atliekų turėtojų ir atliekų tvarkymą (toliau – vietinė rinkliava) įmokas, apskaičiuotas už 2017 m.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 2 punktu.

Projekto rengimo priežastis – politine valia sumažinti 5 proc. klaipėdiečiams metinės vietinės rinkliavos įmokas, apskaičiuotas už 2017 m.

**3. Kokių rezultatų laukiama.**

Vietinės rinkliavos mokėtojams sumažintos mokėtinos metinės vietinės rinkliavos įmokos už 2017 m.

**4. Sprendimo projekto rengimo metu gauti specialistų vertinimai.**

Projekto rengimo metu specialistai šiame projekte numatomą tvarką vertino ir sprendimo projektą derino.

**5. Išlaidų sąmatos, skaičiavimai, reikalingi pagrindimai ir paaiškinimai.**

Politine valia mokėtinos metinės vietinės rinkliavos įmokos mažinamos visiems vietinės rinkliavos mokėtojams už visą 2017 m. laikotarpį.

**6. Lėšų poreikis sprendimo įgyvendinimui.**

Priėmus sprendimą, į savivaldybė biudžetą nepatektų apie 261 tūkst. Eur vietinės rinkliavos lėšų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės − vietinės rinkliavos mokėtojams 2017 m. bus mažesnė mokestinė vietinės rinkliavos našta, lyginant su 2014 m. Neigiamos pasekmės – į savivaldybė biudžetą nepateks apie 261 tūkst. Eur vietinės rinkliavos lėšų. Nepriemoką planuojama dengti iš perteklinių vietinės rinkliavos lėšų.

Aplinkos kokybės skyriaus vedėja Rasa Jievaitienė